ఆర్.వి. దేశ్‌పాండే

రఘునాథ్ విశ్వనాథ్ దేశ్‌పాండే (జననం 16 మార్చి 1947) కర్ణాటక రాష్ట్రానికి చెందిన రాజకీయ నాయకుడు. ఆయన తొమిది సార్లు ఎమ్మెల్యేగా ఎన్నికై సిద్దరామయ్య, హెచ్. డి. కుమారస్వామి మంత్రివర్గంలో రెవిన్యూ, పర్యాటక శాఖల మంత్రిగా పని చేశాడు.

రాజకీయ జీవితం
దేశ్‌పాండే కర్ణాటక స్టేట్ కో-ఆపరేటివ్ అగ్రికల్చర్ & రూరల్ డెవలప్‌మెంట్ బ్యాంక్ అధ్యక్షుడిగా తన రాజకీయ జీవితాన్ని ప్రారంభించాడు. ఆయన జనతా పరివార్‌లో తన రాజకీయ జీవితాన్ని ప్రారంభించిన అనంతరం కాంగ్రెస్ పార్టీలో చేరాడు. దేశ్‌పాండే 1983లో హలియాల్ నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. 

దేశ్‌పాండే 1994 & 2004 & 2015 నుండి 2018 మధ్య 13 సంవత్సరాలు పరిశ్రమల, ఉన్నత విద్య, పర్యాటక, రెవిన్యూ శాఖల మంత్రిగా పని చేశాడు. ఆయన మధ్యతరహా, భారీ పరిశ్రమల మంత్రిగా ఉన్న సమయంలో కర్ణాటక పారిశ్రామిక అభివృద్ధికి, విద్య & పర్యాటక అభివృద్ధికి అనేక కార్యక్రమాలు చేపట్టాడు. దేశ్‌పాండే పర్యాటక శాఖ మంత్రిగా ఉన్న సమయంలో రాష్ట్రానికి వచ్చే పర్యాటకుల భద్రత కోసం టూరిజం ట్రేడ్ ఫెసిలిటేషన్ యాక్ట్ పేరుతో కొత్త ముసాయిదాను రూపొందించాడు.

మూలాలు

1947 జననాలు
కర్ణాటక రాజకీయ నాయకులు